**ПОРЕДБЕНЕ РЕЧЕНИЦЕ**

У следећем тексту подвуци зависне реченице:

Говорили су као да у њима има хиљаду гласова. Рекли су више него што смо очекивали. Онда је Петар сео и узео гитару, Запевали су као да је у њима једна душа певала. Били су даровитији него што су ми причали.

Одговор:

Говорили су **као** **да** у њима има хиљаду гласова. Рекли су више **него што** смо очекивали. Онда је Петар сео и узео гитару, Запевали су **као да** је у њима једна душа певала. Били су даровитији **него што** су ми причали.

Закључак:

* Зависне реченице служе за ПОРЕЂЕЊЕ

**Поредбене реченице означавају НАЧИН вршења зависносложене реченице**  ( Говорили су / КАКО? **као** **да** у њима има хиљаду гласова) **или неку ОСОБИНУ која је у њој исказана. Употребљавају се у служби** ПРИЛОШКЕ ОДРЕДБЕ ЗА НАЧИН.

Пример:

Напољу је киша **као да** је неко подерао облаке.

Поредбене реченице почињу везницима: **КАО ШТО, КАО ДА** или прилозима: **КАКО, КОЛИКО**

Направили су макету авиона као што смо и очекивали.

Корачао је сасвим лагано као да није журио.

Плесала је (онако) како то други нису знали.

Очистили смо (онолико) снега колико смо могли.

Постоје поредбене реченице које почињу везницима **НЕГО / НО ШТО и НЕГО / НО ДА**

Он лошије глуми НЕГО ШТО пева.

Играли су боље НЕГО ШТО смо очекивали.

Она је паметнија НЕГО ШТО мислиш. У гл. реченици постоји **ПРИДЕВ**

Боље обуци ту јакну НЕГО ДА идеш у џемперу. или **ПРИЛОГ** у **компаративу**.

Прошли смо боље НЕГО ДА смо платили..

Учинио је више НЕГО ДА је пријатељ.

**ИНТЕРПУНКЦИЈА:**

Ако се поредбена реченица налази на почетку зависносложене реченице, увек се одваја запетом.

Поредбене реченице које почињу везницима **НЕГО / НО ШТО и НЕГО / НО ДА никада се не одвајају запетом.**

ВЕЖБАЊЕ:

1. У следећем тексту подвуци поредбене реченице:

Прошао је поред нас као да га ветар носи и није се осврнуо. Стајали смо ћутећи. Онда је Ивана пошла за њим брже него што смо очекивали. Вратили су се смејући се онако како то могу само пријатељи.

1. Поредбеним реченицама опиши на духовит начин свог пријатеља, омиљеног певача, глумицу...